Sign in / Join .st0{fill:#34437F;} .st1{fill:#878787;} Friday, October 8, 2021 ikteb hawn… Fittex Jisħet is-siegħa u l-mument li ta ċans ieħor lill-akkużat Jixhed ħaten Hugo Chetcuti Minn talk.mt October 8, 2021 talk.mt Fil-ġuri dwar il-qtil ta' Hugo Chetcuti l-emozzjonijiet kienu tant kbar li ħaten il-vittma, waqt li beda jibki u jgħajjat, qal li llum jisħet is-siegħa u l-mument li reġa' ta ċans ieħor lill-akkużat Bojan Cmelik. "Hugo kien jgħidilna biex naħfru, bħalma għamel hu stess," qal Noel Falzon, eks maniġer tal-operazzjonijiet f'Bacco. Falzon kien qed jixhed fil-ġuri li għaddej is-Serb Bojan Cmelik ta' 39 sena li jinsab akkużat bil-qtil ta' Chetcuti wara li allegatament tah daqqiet ta' sikkina nhar is-6 ta' Lulju 2018. "Hugo kien Alla tiegħi. Huwa aċċettani 21 sena ilu. L-akkużat ħaduli," qal Falzon waqt li pponta lejn Cmelik. "Għaliex? Għaliex?" staqsa Falzon b'ton iddisprat waqt li beda jxengel rasu. Huwa spjega kif l-ewwel sar jaf lil ħu l-akkużat Adam Mitic, li kien wieħed mill-aqwa barmans tiegħu iżda li ma kienx jaf jitkellem bl-Ingliż. Falzon qal li meta Cmelik kien imkeċċi mill-Hugo's Terrace talli naqas milli jirrapporta għax-xogħol lejliet l-Ewwel tas-Sena, huwa ddeċieda li "jagħtih ċans ieħor" u aċċetta t-talba ta' Adam biex jimpjega lil ħuh li kien jaf jitkellem bl-Ingliż. "B'hekk nafu lil dan," qal Falzon, apparentament ma jridx jippronunzja isem l-akkużat. "Hekk qalilna l-imgħallem tagħna. Dan (Cmelik) ħadulna. Hugo qalilna biex inkunu qalbna tajba. Falzon kompla jispjega li mhuwa ma xtaqx jirritorna fuq il-pedana tax-xhieda wara l-esperjenza preċedenti tiegħu quddiem il-Qorti tal-Maġistrati. "Għaliex għandi niġi hawn jekk l-aħħar darba dan ir-raġel beda jidħaq meta kont qed nixhed jien fil-Qorti?" żied jgħid ix-xhud. "Hawn ħadd ma qiegħed jidħaq bik," qallu l-Imħallef Aaron Bugeja li qed jippresjedi l-ġuri waqt li talbu jikkalma u jieħu l-ħin tiegħu biex ikun jista' jixhed. Falzon imbagħad qal li l-vittma ġieli kien qabad nies jisirqu minnu u xorta tahom iċ-ċans. Huwa spjega kif in-neputi tiegħu kien ikkonvinċieh biex imur ifittex terapija fi Spanja biex jgħinu jiffaċċja dan il-ġuri bħala xhud. Falzon qal ukoll li l-akkużat darba kien qallu li ommu kienet grata ħafna għal dak li kien għamel għal uliedha. Huwa rrakkonta wkoll kif darba fost l-oħrajn kellu kwistjoni mal-akkużat dwar xi lockers fuq il-post tax-xogħol. "Dik kienet l-unika kwistjoni li kelli mal-akkużat," qal Falzon. "Huwa kien jafni sew. Kien ilu jaħdem miegħi. Waqqaftu minħabba l-attitudni tiegħu. Ma stajtx naċċettaha." Il-ġuri jkompli. Il-Prosekuzzjoni qed titmexxa mill-Avukati Kevin Valletta u Maria Francesca Spiteri mill-Uffiċċju tal-Avukat Ġenerali. L-Avukati Joe Giglio u Mario Spiteri qed jidhru parte-civile għall-familjari tal-vittma. L-Avukat Simon Micallef Stafrace qed jidher għal Cmelik. Artiklu preċedenti Il-PM bi żjara lill-Papa Franġisku Artiklu li jmiss L-akkwist pubbliku aħdar u ambjentali tal-gvern se jitla' għal 90%